# Anuario de Estudios Medievales

Anuario de Estudios Medievales (AEM) és una revista d'història medieval editada a Barcelona des de 1964.

## Història

Va ser fundada l'any 1964 per l'historiador Emilio Sáez Sánchez, qui també va exercir com a director de la publicació. La revista està editada a Barcelona per la Institució Milà i Fontanals del CSIC. Des de l'any 2000 es publica un volum anual amb dos fascicles de forma regular. L'any 2007 va ser la revista espanyola d'història amb major presència en catàlegs de biblioteques i la publicació d'història medieval amb major visibilitat a l'estranger. El 2014 va obtenir, per primera vegada, el Segell de Qualitat FECYT de reconeixement de la qualitat editorial i científica.

## Contingut

Anuario de Estudios Medievales publica articles originals d'investigació sobre diversos aspectes de l'edat mitjana: història política, social, econòmica, cultural, religiosa, de la ciència, de l'art, de la literatura, del pensament, de la filosofia, etc. El primer fascicle, de caràcter miscel·lani, es publica al juny i el segon, dedicat anualment a un tema monogràfic diferent, apareix al desembre. A cada fascicle es publiquen també ressenyes i semblances o necrologies de medievalistes eminents.

## Direcció

La direcció de la revista estigué en mans del seu fundador Emilio Sáez Sanchez fins a 1988, tot i que entre 1983 i 1988 estigué codirigida per Maria Teresa Ferrer i Mallol. A partir de 1988, amb la mort de Emilio Sáez, la direcció recaigué en exclusiva en Maria Teresa Ferrer, fins al 2010. Des d'aleshores, la revista passa a ser dirigida per Roser Salicrú i Lluch, fins que el 2019 se'n fa càrrec Pere Verdés i Pijoan.

## Referències

* 1 2 Pasamar Alzuria, Gonzalo; Peiró Martín, Ignacio. Diccionario Akal de Historiadores españoles contemporáneos. Ediciones AKAL, 24 de maig de 2002, p. 553–554. ISBN 978-84-460-1489-8. [Consulta: 16 juliol 2017].
* ↑ «Victorial. El Anuario de Estudios Medievales». Medievalismo, Núm. 3, 1993, pàg. 241-243. ISSN: 1131-8155 [Consulta: 16 juliol 2017].
* 1 2 Malalana Ureña, Antonio; Román Román, Adelaida; Cruz Rubio Liniers, María «Visibilidad internacional de las revistas españolas de Historia». Scripta Nova. Revista Electrónica de Geografía y Ciencias Sociales. Universidad de Barcelona [Barcelona], Vol. XI, Núm. 234, 01-03-2007. ISSN: 1138-9788 [Consulta: 16 juliol 2017].
* ↑ «Anuario de estudios medievales». Dialnet. [Consulta: 16 juliol 2017].
* ↑ Malalana Ureña, Antonio «Visibilidad internacional de las revistas españolas de historia medieval». En la España Medieval, Vol. 30, 2007, pàg. 477-496. ISSN: 1988-2971 [Consulta: 16 juliol 2017].
* ↑ Rodríguez Yunta, Luís «Difusión y evaluación de la investigación histórica en la era digital: revistas españolas y bases de datos». Estudios Humanísticos. Historia, Núm. 15, 2016, pàg. 205-237. DOI: 10.18002/ehh.v0i15.5048. ISSN: 2444-0248 [Consulta: 16 juliol 2017].
* 1 2 Salicrú i Lluch, 2014.
* ↑ «Anuario de Estudios Medievales». REDIB (Red Iberoamericana de Innovación y Conocimiento Científico). [Consulta: 16 juliol 2017].

## Bibliografia

* Salicrú i Lluch, Roser «1964-2014: 50 Años del Anuario De Estudios Medievales». Anuario de Estudios Medievales, Vol 44, Núm. 2, 2014, pàg. IX-XII [Consulta: 16 juliol 2017].

## Enllaços externs

* Anuario de Estudios Medievales